Ziņojums
pie 2023.gada pārskata


Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

	Asociācijas darbības joma ir: būvmateriālu ražošanas attīstība, ēnu ekonomikas mazināšana, būvgružu un atgūto materiālu īpatsvara palielināšana, ražošanas ilgtspējas veicināšana.
	
Biedrības darbības mērķi ir: 
	1. biedru interešu pārstāvība valsts pārvaldes orgānos, attiecībās ar citām juridiskām personām, organizācijām un to apvienībām kā Latvijas Republikā, tā arī ārzemēs, abpusējas sadarbības veicināšana un stiprināšana;
	2. Latvijas normatīvo aktu attīstības veicināšana, tādējādi pilnveidojot būvmateriālu ražošanas regulējumu un veicinot valsts atbalstu Latvijas būvmateriālu ražotājiem;
	3. būvmateriālu ražošanas noteikšanas par vienu no valsts prioritārajām nozarēm veicināšana (piemēram, valsts atbalsts importa un eksporta garantijām);
	4. būvmateriālu tirgus izpēte, ieteikumu izstrāde, nozari skarošas informācijas izplatīšana ( t.sk. reklāmas un citu iespieddarbu izdošana); 
	5. būvmateriālu ražotāju uzņēmējdarbības pieredzes, rezultātu apkopošana un publicēšana, tādējādi uzlabojot būvmateriālu ražošanas kvalitāti un vispārējo situāciju būvmateriālu tirgū;
	6. sadarbības ar ārvalstu vēstniecībām stiprināšana, nolūkā veicināt vēstniecību atbalstu Latvijas būvmateriālu ražotājiem, informācijas apmaiņas starp vēstniecībām un Latvijas būvmateriālu ražotājiem uzlabošana, kā arī vēstniecību sniegtās palīdzības izmantošana, tajā skaitā izmantojot vēstniecības kā pārstāvjus, kontaktējoties un sadarbojoties ar ārvalstu komersantiem, kā rezultātā uzlabotos Latvijas eksporta rādītāji;
	7. ētikas kodeksa izstrādāšana, tādējādi uzlabojot būvmateriālu ražošanas nozarē strādājošo komersantu sniegto pakalpojumu kvalitāti;
	8. būvmateriālu kvalitātes standartu un kvalitāti apliecinošu zīmju ieviešana;
	9. savstarpējās sadarbības attīstīšana un koordinēšana starp biedrības dalībniekiem (iepakojuma, energoresursu, pakalpojumi u.c.), tādējādi veicinot veselīgu konkurenci;
	10.izglītības sistēmas atbalstīšana, uzlabojot vispārējo izglītības kvalitāti.

Biedrības valde;
1. Biedrību vada un pārstāv valde, kura sastāv no 1 (viena) valdes locekļa – Valdes  priekšsēdētāja. 
2. Valdes priekšsēdētājam ir tiesības pārstāvēt Biedrību atsevišķi.	
3. Valdes priekšsēdētājs ir tiesīgs izlemt visus jautājumus, kas nav ekskluzīvā  Biedru sapulces un Padomes kompetencē.
8.4. Biedrības Valdes priekšsēdētājs pārzina un vada Biedrības lietas, pārvalda Biedrības mantu un rīkojas ar tās līdzekļiem un pārstāv Biedrību attiecībās ar trešajām personām.

Biedrības „Būvmateriālu ražotāju asociācija” Padomē 2023.gada 29.jūnijā ievēlēti uz divu gada periodu:

	1. SIA „SAKRET” - Juris Grīnvalds , Valdes loceklis.

	2. A/S "Valmieras stikla šķiedra" - Andris Brutāns , Uzraudzības padomes loceklis;

	3. SIA “Schwenk Latvija” - Māris Gruzniņš ,Valdes loceklis; 

	4. SIA "MBBetons" - Normunds Horsts, Padomes priekšsēdētājs; 

	5. SIA „Tenapors” - Marats Ņeverovskis, Valdes loceklis; 

	6. SIA "Knauf" - Arnis Ivanovs , Tehniskais direktors; 

	7. A/S „Latvijas Finieris”- Aigars Veitmans, Valdes loceklis; 
8. SIA "BAUROC" - Māris Cimmermanis, Valdes loceklis; 
9. SIA "Vincents Polyline" - Andris Plociņš,  Valdes loceklis;




[bookmark: _Hlk123124969]Pārskata periodā tika organizētas 8 valdes sēdes. Pamatojoties uz asociācijas biedru izteikto vēlmi, sēdes tika organizētas apmeklējot ražošanas uzņēmumus un iestādes, kur vienlaicīgi risinot sēdes dienas kārtībā nosprausto,  sēdes dalībnieki tika iepazīstināti ar attiecīgo uzņēmumu un iestāžu darbu (RTU Būvniecības un inženierzinātņu fakultātē, Brocēnos – Schwenk Latvija cementa ražotnē, Sauriešos – uzņēmumā Knauf , Rīgā – inženieru birojā CMB,”, Jelgavā - Evopipes ražotnē, Rīgā- elektrotīklu uzturēšanas un attīstības uzņēmumā Sadales tīkls, Rīgā- Schwenk Latvija birojā).
Nolūkā aktivizēt saikni starp zinātni un uzņēmējdarbību 2023.gadā par BRA biedru asociācijā tika uzņemta RTU. Šā paša gada nogalē, sakarā ar uzņēmuma likvidāciju Latvijā, no BRA biedru loka tika izslēgts uzņēmums SIA “Baumit”. Līdz ar to saglabājoties asociācijas biedru skaitam 27. Visi biedri ir juridiskas personas.
2023.gadā valdes sēdēs, kas vienlaicīgi ir arī kopsapulces ar saviem ziņojumiem un referātiem piedalījās:                                                                                                     
1. Armands Gūtmanis (Meta Advisory direktors) – Kāpēc un kā sagatavot ilgtspējas plānu 
    savam uzņēmumam, ES direktīvas, starptautiskie GRI standarti; un  Anrijs Matīss -  ES   
    fondi 2023 gadam uzņēmumiem;
2. [bookmark: _Hlk107401255]Viktors Kasjanovs (Zvērināts advokāts, Rīgas starptautiskās komerciālās šķīrējtiesas prezidija loceklis) – Taisnīga šķīrējtiesas procesa pamatprincipi. 
3. E.Yapici un I.Öks (Turcijas būvuzņēmēju apvienība) - Apvienības pozīcija attiecībā uz dalību iepirkumā par Rail Baltica būvniecību un uzņēmumu būvniecības pakalpojumiem Eiropas un pārējās pasaules valstīs. 
4. Oļegs Krasnopjorovs (Latvijas Bankas Monetārās politikas departamenta galvenais ekonomists) -  Latvijas ekonomika: attīstība, izaicinājumi un prognozes. 
5.   Pavils Jurjāns (SIA Smalko Sistēmu Studija valdes priekšsēdētājs, programmatūras 
      inženieris) -  "Mākslīgā intelekta revolūcija: praktiķa komentārs praktiķiem."
 6.   Andris Rāviņš (Jelgavas pilsētas mērs) – Priekšnosacījumi rūpniecības attīstībai        Jelgavā, 
       nodrošināšana ar energoresursiem un siltumenerģiju. 
7.  Sandis Jansons (AS “Sadales Tīkls” valdes priekšsēdētājs) – AS Sadales tīkls aktualitātes. 
8.  Rihards Garančs (Stoklholmas Ekonomikas augstskolas Rīgā departamenta direktors) –  
     Tālākapmācību programmas asociācijām un ERAF atbalst periodā no 2024.gada. 
9.  Daniels Gorovojs (Biedrības Fizikas Komandu Olimpiāde valdes loceklis) - Fizikas 
     Komandu Olimpiādes 2024 pienesums STEM nozarei Latvijā.
 
    Dažādu jautājumu risināšanā asociācija deleģētie pārstāvji piedalījās vairāk kā 40 dažādās ministriju un valsts iestāžu  organizētajās sanāksmēs (Saeimas Tautsaimniecības komisijas, Saeimas Finanšu komisijas, EM, VARAM, VVD, KEM, Latvijas Būvniecības padomē, SPRK, LVS, LVC), gan citu sabiedrību un organizāciju organizētajās sanāksmēs.. 
   Pamatjautājumi pie kuriem strādāja asociācija bija:
1. Energoresursu pieejamība un cenu ietekmes mazināšanā nozares uzņēmumiem:
a) Par dabasgāzes sadales sistēmas operatora GASO regulāciju:
· šķērssubsīdiju prakses ierobežošana sistēmas operatora tarifos;
· sistēmas operatora peļņas kontrole plānotajos dabasgāzes sadales tarifos;
· vairākkārtējas regulācijas nodevas iekasēšanas aizliegšana.
b) Par elektroenerģijas piegādes strukturālām izmaiņām:
· Par priekšlikumiem valsts atbalsta regulējumā energointensīvajiem uzņēmumiem;
· Par elektroenerģijas pārvades un sadales pakalpojumu tarifu projektiem;

· Par steidzami nepieciešamo rīcību enerģijas cenu korekcijas mehānisma apstiprināšanai;
· Par elektroenerģijas sadales sistēmas pakalpojumu tarifu aprēķināšanas metodiku: 
· Par nepieciešamību ļaut rūpnieciskajiem patērētājiem veidot tiešās līnijas, lokālu elektrostaciju izveidei, lai samazinātu apstrādes rūpniecības riskus kas saistīti ar enerģijas cenām;
· Jāuzlabo tīkla tarifu atklātība publiskojot izmaksu modeļus un nodrošinot sabiedrības iesaisti to apstiprināšanā
· Īstermiņa tirgos jāpalielina atklātība publicējot dominējošo tirgus dalībnieku piedāvājumus, lai samazinātu tirgus manipulāciju riskus.
· 
2. Darbs pie aktualizētā Latvijas nacionālā enerģētikas un klimata plāna 2021.-2030.gadam projekta izstrādes.
3. Par Rail Baltica projekta izstrādes un būvniecības darba izpildi.
4. Dabas resursu nodokļa izmaiņas.
5. Ēnu ekonomikas mazināšanas pasākumu plāna izstrāde un realizācija.
6. Standartu pielietojums būvniecības normatīvajos regulējumos.
Tāpat BRA savu viedokli pauda radio un TV raidījumos (Latvijas Radio, Latvijas TV ziņu portāliem, DELFI un CMB podkāsts “Personība būvniecībā”), kā arī preses izdevumos (Dienas Bizness, Neatkarīgā, Delfi Bizness, Latvijas Avīze u.c)
2023.gadā tika sagatavotas 18 BRA vēstules Saeimai, MK, EM, FM, SPRK, AST, ST, Latvijas republikas vides pārvaldei, KEM, LDDK, LTRK par dažādiem ar būvmateriālu ražošanas nozari saistošos jautājumos.
Laika posmā no 21.līdz 22.septembrim apmeklējām Igaunijas Būvmateriālu ražotāju asociāciju iepazīstoties ar asociācijas darbu un nākotnes plāniem. Apmeklējām sekojošus uzņēmumus:
ETS Nord -  ventilācijas sistēmu ražošanas uzņēmums; 
Reval Stone - dolomīta karjers; 
GRAVEL - Stikla atkritumu pārstrādes uzņēmums; 
Nord Kalk - pildvielu apstrādes uzņēmums.

BRA pārstāvji darbojās  “Gada labākā būve Latvijā 2022” žūrijas komisijas darbā. BRA kā ik gadu pasniedza savu ikgadējo balvu „Latvijas lietaskoks 2022” konkursa “Gada labākā būve” būvniekam, kas celtniecībā lietojis visvairāk Latvijā ražotu būvmateriālu. Balva "Lietas koks 2022" tika pasniegta SIA “Merks” par projekta “Viesturdārzs 2.kārta” būvniecību.
                Pārskata periodā BRA aktīvi darbojas Latvijas Būvniecības padomē, LTRK Rūpniecības padomē, Latvijas Būvinženieru savienības valdē, TSP Iekšējā tirgus komitejā, RTU Padomnieku konvetā, kā arī būvniecības speciālistu sertifikācijā un RTU diplomdarbu aizstāvēšanas komisijas sēdēs. 
Pārskata periodā tika apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms, nomaksāto nodokļu un maksas par OIK) un enerģijas patēriņa dati. 
Sakarā ar Jāņa Anspaka neiespējamību turpmāk nodrošināt Būvmateriālu ražotāju mājas lapas administrēšanu, to turpmāk veic Leonīds Jākobsons. 
Asociācijas gada ienākumus veido Asociācijā ietilpstošo biedru naudas maksājumi, saskaņā ar Valdē apstiprināto dalībnieku biedru maksām, un 2022.gadā veido EUR 63 790. Izdevumi EUR 53 386.
Ar darba līgumiem nodarbināto patstāvīgu darba ņēmēju asociācijā ir tikai tās valdes priekšsēdētājs. Grāmatvedības pakalpojumu sniedz SIA „K.R. Serviss”, gada pārskatu sagatavoja Inese Majore.
	Asociācijas gada pārskatu, saskaņā ar līgumu, revidējusi SIA “Kontado”, Inese Brance.
Asociācijai nav saistību, ķīlu, garantiju, galvojumu.


Būvmateriālu ražotāju asociācijas 
Valdes priekšsēdētājs                                                                                     L.Jākobsons
Rīga, 2023.gada 


